Garrett Scantling

Garrett Scantling (født 19. mai 1993) er en amerikansk friidrettsutøver som konkurrerer i mangekamp. Han vant sjukamp under USA-mesterskapet i friidrett innendørs 2020.

Idrettskarriere

2012 - 2013 
Scantling kom på andreplass i tikamp under Junior-USA-mesterskapet i friidrett 2012 (U20), med 7434 poeng. Han deltok i tikamp under Junior-VM i friidrett 2012, men fullførte ikke. Han vant sjukamp under Southeastern Conference innendørs i 2013, og kom på tredjeplass i NCAA-mesterskapet innendørs. I utendørssesongen 2013 kom han på femteplass i tikamp under Southeastern Conference og niendeplass i NCAA-mesterskapet i friidrett.

2014 - 2016 
Under Southeastern Conference 2014 kom han på andreplass i tikamp, og under NCAA-mesterskapet i friidrett kom han på fjerdeplass. Året etter vant han sjukamp under Southeastern Conference innendørs, og kom på andreplass i sjukamp under NCAA-mesterskapet innendørs, men han fullførte ikke tikamp under NCAA-mesterskapet utendørs. I 2016 vant han sjukamp under Southeastern Conference innendørs, og fikk bronse i sjukamp under NCAA-mesterskapet innendørs, og utendørs kom han på sjuendeplass i tikamp under Hypo-Meeting, og han kom på fjerdeplass i tikamp under USA-mesterskapet i friidrett 2016 (U.S. Olympic Trials).

2020 
I februar vant Scantling USA-mesterskapet i mangekamp innendørs 2020, foran Scott Filip og Jack Flood.

Referanser

Eksterne lenker 
 

Mangekjempere fra USA
USA-mestere i friidrett
Fødsler i 1993
Deltakere for USA under Sommer-OL 2020
Friidrettsutøvere under Sommer-OL 2020
Deltakere for USA under VM i friidrett innendørs 2022